Diari Oficial de la Generalitat Valenciana


Sumari del DOGV 8313, del 08-06-2018 (2018/5659)

RESOLUCIÓ de 6 de juny de 2018, de la Conselleria d'Educació, Investigació, Cultura i Esport, per la qual es convoquen les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2018-2019.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8313

Data del DOGV
:   08-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/5659


Data del document
:   06-06-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 6 de juny de 2018, de la Conselleria d'Educació, Investigació, Cultura i Esport, per la qual es convoquen les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2018-2019. [2018/5659]  
Mitjançant l'Ordre 19/2018, de 16 de maig, de la Conselleria d'Educació, Investigació, Cultura i Esport, s'aproven les bases reguladores de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana (DOGV 8298, 18.05.2018).  
  
En virtut de tot el que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar, per al curs escolar 2018-2019, les ajudes econòmiques destinades a l'escolarització en els centres autoritzats d'Educació Infantil (d'ara endavant centres) i escoles infantils municipals de primer cicle (d'ara endavant escoles municipals), de la Comunitat Valenciana, regulades en l'esmentada Ordre 19/2018, de 16 de maig (d'ara endavant, ordre de bases).  
  
Segon. Persones beneficiàries  
Podran ser persones beneficiàries d'aquestes ajudes per al curs escolar 2018-2019, segons s'estableix en els articles 9 i 27 de l'ordre de bases, i sempre que complisquen amb el que s'estableix en l'ordre de bases i en aquesta convocatòria:  
a) L'alumnat de 0 a 3 anys matriculat en centres i de 0 a 2 anys matriculat en escoles municipals, de la Comunitat Valenciana.  
b) Les escoles municipals de la Comunitat Valenciana, tant de gestió directa com indirecta, per a l'escolarització de l'alumnat de 2 a 3 anys.  
  
  
Tercer. Finançament  
1. L'import global màxim que podrà assignar-se en concepte d'aquestes ajudes per a aquesta convocatòria serà de 61.031.132 euros, distribuït en les següents anualitats:  
- Exercici 2018: la part corresponent als quatre primers mesos del curs escolar 2018-2019 (setembre a desembre de 2018), per import global màxim de 48.932.516 euros. El pagament es realitzarà a càrrec de la línia de subvenció S5598000, capítol IV, de la secció, servei, centre gestor i programa 57.84.13.363.41, Ensenyament Primari, prevista en l'actual Llei de pressupostos de la Generalitat.  
- Exercici 2019: la part corresponent als sis mesos següents (gener a juny de 2019), del curs escolar 2018-2019, per import màxim de 81.878.793 euros, que quedaran condicionats a l'existència de crèdit pressupostari suficient i adequat per a atendre-les en la corresponent llei de pressupostos de la Generalitat per a l'exercici 2019, de conformitat amb el que es preveu en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
2. L'import esmentat podrà ser incrementat com a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que es preveu en l'article 58, apartat 2 del Reglament de la Llei general de subvencions.  
  
Quart. Forma, termini de presentació de sol·licituds i documentació  
1. Per a l'alumnat de 0 a 3 anys matriculat en centres i de 0 a 2 anys matriculat en escoles municipals, el termini de presentació de sol·licituds, juntament amb la documentació preceptiva, per part de les famílies, serà des de l'endemà de la publicació d'aquesta convocatòria fins al 21 de juny de 2018, tots dos inclusivament.  
Excepcionalment, aquest termini no serà aplicable en casos d'alumnat fill o filla de víctima de violència de gènere que requerisca especial protecció o de dones en risc d'exclusió social, sempre que així se sol·licite dins del període del curs escolar, previ informe de la conselleria competent en la matèria i sempre que les disponibilitats pressupostàries així ho permeten. En aquests casos, la sol·licitant haurà d'entregar la seua sol·licitud, degudament emplenada i signada, juntament amb l'informe indicat, en la Subdirecció General de Centres Docents.   
  
La sol·licitud de subvenció es formalitzarà segons el model normalitzat que consta en l'annex I d'aquesta resolució. Aquesta sol·licitud es podrà emplenar mitjançant el formulari electrònic d'ajuda dissenyat a aquest efecte.  
El model de sol·licitud, per al seu emplenament, estarà a la disposició de les persones interessades, accedint a la pàgina web: https://sede.gva.es, en l'apartat «Serveis», «Procediments Administratius - Seu Electrònica» o a través de la pàgina web de la Conselleria d'Educació, Investigació, Cultura i Esport: http://www.ceice.gva.es/web/centros-docentes/ayudas/subvenciones/educacion-infantil-primer-ciclo.  
La sol·licitud inclou l'autorització, per part de la persona sol·licitant, al fet que la tramitació d'aquesta es realitze a través del centre o escola municipal, una declaració responsable de la persona sol·licitant, en la qual faça constar que no percep ingressos o subvencions d'altres entitats, que en el seu conjunt supere el cost de l'escolarització del lloc escolar i una declaració responsable de no estar incurs en les prohibicions per a obtindre la condició de persona beneficiària, assenyalades en l'article 13 de la Llei 38/2003, general de subvencions.  
Una vegada signada la sol·licitud, es presentarà en el centre o escola municipal on estiga matriculat l'alumne o alumna, i s'adjuntarà la documentació detallada a continuació, segons s'estableix en aquesta convocatòria i en l'article 17 de l'ordre de bases:  
- La fotocòpia acarada del seu DNI/NIF/NIE o passaport (només estrangers sense NIE) en vigor i fotocòpia acarada de la targeta SIP (sistema informació poblacional) de l'alumne o alumna per al qual se sol·licita l'ajuda.  
- En el cas que se sol·licite l'ajuda per a un alumne o alumna concebut, s'haurà d'aportar certificat mèdic oficial que acredite l'embaràs en el moment de la presentació de la sol·licitud en el qual faça constar l'estat i la setmana de gestació. Aquest certificat s'emetrà pel col·legiat metge del centre públic de salut que correspon a la dona gestant i, en el cas de no ser legalment possible aquesta opció, s'aportarà certificat emés pel col·legiat metge de la mutualitat professional corresponent. En aquest últim cas, s'acompanyarà una declaració responsable de la interessada que indicarà la impossibilitat legal d'obtindre el certificat del metge del centre públic de salut i el motiu d'aquesta.  
  
- En la sol·licitud haurà d'indicar-se el nombre de membres de la unitat familiar. Així mateix, haurà de consignar-se, de forma clara i llegible, el nom complet, el número de DNI/NIF/NIE o passaport (només estrangers sense NIE) i constar la signatura de les persones progenitores o, si escau, nou cònjuge o persona unida per anàloga relació o pels representants legals que convisquen amb l'alumne o l'alumna, a l'efecte de l'obtenció de les dades de renda necessàries per a valorar la sol·licitud, i haurà d'adjuntar-se la documentació preceptiva següent: fotocòpia acarada del DNI/NIF/NIE o passaport (només estrangers sense NIE) de la resta de membres de la unitat familiar que figuren en la sol·licitud, fotocòpia acarada del llibre de família complet, certificat d'empadronament col·lectiu o documentació oficial acreditativa dels membres de la unitat familiar.  
- L'acreditació de les dades econòmiques dels membres de la unitat familiar serà recaptada per la conselleria competent en matèria d'educació a l'Agència Estatal d'Administració Tributària, de forma telemàtica. Mitjançant la seua signatura en la sol·licitud, les persones sol·licitants autoritzen expressament al fet que, per part d'aquesta administració, se sol·liciten aquestes dades.  
- En el cas que existisquen germans o germanes majors de 26 anys amb un grau de diversitat funcional igual o superior al 33 %, que convisquen en aquest domicili, s'haurà d'adjuntar el certificat de discapacitat corresponent.  
- Les famílies monoparentals hauran d'acreditar aquesta condició amb el títol de família monoparental o, si escau, qualsevol document que acredite legalment aquesta condició.  
- L'alumnat destinatari de la renda valenciana d'inclusió acreditarà, si escau, aquesta situació amb la presentació de la còpia compulsada de la resolució de la persona titular de la prestació de la renda valenciana d'inclusió.  
- D'altra banda, l'alumnat que siga fill o filla de víctima de violència de gènere acreditarà, si escau, tal circumstància amb la presentació de la còpia compulsada de l'ordre de protecció a favor de la víctima, o, si és el cas, la sentència definitiva condemnatòria per fets constitutius de violència de gènere en què s'acorden mesures de protecció a favor de la víctima que estiguen vigents durant la tramitació de l'ajuda. Excepcionalment, serà títol d'acreditació d'aquesta situació l'informe del ministeri fiscal que indique l'existència d'indicis que la demandant és víctima de violència de gènere, mentre no es dicte l'ordre de protecció, o la presentació de certificat acreditatiu d'atenció especialitzada per un organisme públic competent en matèria de violència sobre la dona, actualitzat a la data de presentació de l'ajuda. En aquest cas la documentació acreditativa s'enviarà directament a la Subdirecció General de Centres Docents.  
En el cas d'alumnat sol·licitant de l'ajuda en cursos anteriors, la persona sol·licitant només haurà d'entregar la sol·licitud. En aquells en els quals la seua situació familiar haja variat respecte al curs anterior, també haurà d'entregar la documentació preceptiva assenyalada anteriorment.  
2. Per al tram de 2 a 3 anys de les escoles municipals, el representant de l'entitat local o de l'empresa concessionària, si escau, emplenarà la seua sol·licitud i utilitzarà exclusivament els mitjans electrònics facilitats pels servidors d'informació de la Generalitat, de conformitat amb el que preveu el Decret 220/2014, de 12 de desembre, del Consell, pel qual s'aprova el reglament d'administració electrònica de la Comunitat Valenciana. Per a això, s'accedirà a l'apartat de Serveis en línia de la Seu Electrònica de la Generalitat, accessible a través de la pàgina web: https://sede.gva.es.  
La sol·licitud haurà de complir els requisits i adjuntar la documentació que s'estableixen en els articles 29 i 30 de l'ordre de bases i en aquesta convocatòria.  
El certificat de costos serà signat per l'interventor o la interventora de la corporació local titular de l'escola municipal, i especificarà, a partir de les dades obrants en l'ajuntament o, si escau, de les dades facilitades per l'empresa concessionària, el cost i el número de les unitats de 2-3 anys i/o dels llocs escolars de 2-3 anys de les unitats mixtes.  
  
El model d'aquest certificat és el que figura en l'annex IV d'aquesta convocatòria i aquest es remetrà escanejat, una vegada siga degudament emplenat, a la Subdirecció General de Centres Docents, mitjançant l'aplicació informàtica de la conselleria, en el moment de presentació de la sol·licitud.  
El termini per a la presentació per via telemàtica de les sol·licituds per part de les escoles municipals, per al seu alumnat de 2 a 3 anys, serà des del 12 al 26 de juny de 2018.  
3. En el cas que un/a alumne/a estiga inscrit/a en més d'un centre o escola municipal, la seua sol·licitud no serà validada en cap centre ni escola municipal fins que no siga resolta aquesta incidència.  
4. No seran vàlides les sol·licituds que no siguen tramitades en la forma i els terminis indicats en aquest article.  
5. En compliment de l'article 68.1 de la Llei 39/2015, d'1 d'octubre, del procediment administratiu comú de les administracions públiques, si després de la recepció de la sol·licitud i la documentació adjunta s'observara que falten documents o dades essencials per a la resolució de l'expedient, la Subdirecció General de Centres Docents les reclamarà al centre o escola infantil i li concedirà un termini de 10 dies perquè puga esmenar la falta o aportar els documents preceptius.  
  
6. La introducció de dades en l'aplicació informàtica de la conselleria s'haurà de realitzar d'acord amb els models i les instruccions que es disposen en el manual d'ajuda que estarà disponible en la pàgina web de la Conselleria d'Educació, Investigació, Cultura i Esport: http://www.ceice.gva.es/web/ centres-docents/ajudes/subvencions.  
  
Cinqué. Tramitació de sol·licituds i documentació a remetre pels centres i escoles municipals per a l'alumnat de 0 a 3 anys matriculat en centres i de 0 a 2 anys matriculat en escoles municipals  
1. La tramitació de sol·licituds i la documentació a remetre pels centres i escoles municipals es realitzarà d'acord amb el que s'estableix en l'article 18 de l'ordre de bases i en aquesta convocatòria.  
2. Els centres i escoles municipals recepcionaran les sol·licituds d'ajuda de l'alumnat i comprovaran que s'aporta tota la documentació exigida en l'apartat 4.1 de la present convocatòria. En el cas que les sol·licituds s'hagen emplenat manualment pels responsables legals de l'alumnat, els centres i escoles municipals comprovaran que estan correctes i introduiran les dades en l'aplicació informàtica de la conselleria. En el cas que les sol·licituds hagen sigut emplenades electrònicament pels responsables legals de l'alumnat, els centres i escoles municipals les revisaran i les validaran. Per a tot això, hauran de disposar d'algun dels sistemes de signatura electrònica admesos en la seu electrònica de la Generalitat.  
3. El termini per a realitzar aquesta tramitació per part dels centres i escoles municipals serà des del 12 fins al 26 de juny de 2018. A més, en aquest termini hauran de remetre a l'entitat col·laboradora les sol·licituds d'ajuda de l'alumnat (originals), juntament amb la documentació que acompanya la sol·licitud. En el cas d'alumnat sol·licitant de l'ajuda en cursos anteriors, la persona sol·licitant només haurà d'entregar la sol·licitud. En aquells en els quals la seua situació familiar haja variat respecte al curs anterior, també haurà d'entregar la documentació preceptiva.  
4. Els centres i escoles municipals, tant de gestió directa com indirecta, hauran de complir les condicions i obligacions que s'estableixen en l'article 11 de l'ordre de bases i remetre la documentació indicada en aquest article.  
5. Els centres i escoles municipals indicaran en l'aplicació informàtica de la Conselleria, el cost en concepte d'escolarització, que no podrà superar els imports màxims següents en funció de l'edat de l'alumnat:  
  
- Alumnat fins a 1 any: 460 euros per alumne/a i mes (naixement 2018)  
- Alumnat d'1 a 2 anys: 350 euros per alumne/a i mes (naixement 2017)  
- Alumnat de 2 a 3 anys: 280 euros per alumne/a i mes (naixement 2016)  
El certificat que acredite aquest cost, indicat en l'article 11.9 de l'ordre de bases, s'enviarà a la Subdirecció General de Centres Docents, mitjançant l'aplicació informàtica de la conselleria.  
6. En el cas de les escoles municipals, el certificat en el qual conste la partida pressupostària per al manteniment de l'escola municipal que figure en els pressupostos de l'entitat local, indicada en l'article 11.24 de l'ordre de bases, s'enviarà a la Subdirecció General de Centres Docents, mitjançant el corresponent registre en l'aplicació informàtica de la conselleria.  
7. En el cas que la gestió de l'escola municipal es realitze a través d'organismes autònoms, empreses públiques o altres ens de dret públic de titularitat de l'entitat local, indicada en l'article 11.25 de l'ordre de bases, caldrà aportar un certificat del secretari o secretària de la corporació local on s'acredite aquesta titularitat. Aquesta documentació s'enviarà escanejada al correu electrònic: fvnfrxynoynv@skt.fg.  
  
8. En el cas de corporacions locals que gestionen l'escola municipal a través d'alguna modalitat de gestió indirecta, hauran d'aportar, segons s'estableix en l'article 11.26 de l'ordre de bases, la documentació actualitzada que acredite la relació jurídica de la corporació local amb l'entitat que gestiona l'escola municipal (contracte i plecs preparatoris d'aquest conveni). Aquesta documentació s'enviarà escanejada al correu electrònic: ehpfabrmsfye@djs.tf  
9. Si la documentació ja s'ha presentat en convocatòries anteriors, no caldrà presentar-la si les circumstàncies no han variat. En aquest cas, solament s'ha de marcar, en cadascun dels apartats previstos per a això, que ja es va entregar i no hi ha hagut canvi respecte de l'any anterior.  
10. La introducció, comprovació de dades i manera d'enviament de la sol·licitud i la documentació, es realitzarà d'acord amb el que es disposa en el manual d'ajuda que estarà disponible en l'aplicació informàtica de la conselleria i en la pàgina web de la Conselleria d'Educació, Investigació, Cultura i Esport: http://www.ceice.gva.es/web/centros-docentes/ayudas/subvenciones/educacion-infantil-primer-ciclo)  
  
Sisé. Requisits i obligacions de les persones beneficiàries  
1. L'alumnat de 0 a 3 anys matriculat en centres i el de 0 a 2 anys matriculat en escoles municipals, de conformitat amb el que es preveu en l'article 10 de l'ordre de bases, haurà de complir amb els requisits i obligacions següents:  
a) Haver nascut o estar previst el seu naixement amb anterioritat al 31 de desembre de 2018.  
b) Estar matriculat per al curs escolar 2018-2019, a la data de finalització del termini que s'indica en l'apartat quart de la present convocatòria, en el primer cicle d'Educació Infantil, en un centre o en una escola municipal, de la Comunitat Valenciana, i que el centre o escola municipal complisca amb el que es preveu en l'article 11 de l'ordre de bases.  
  
c) Haver presentat en el centre o escola municipal, en el termini establit per a això, la sol·licitud d'ajuda (annex I) i la documentació establida en l'apartat cinqué d'aquesta resolució.  
d) Les famílies hauran de justificar mensualment l'assistència al centre o escola municipal del seu fill o filla, mitjançant l'eina de gestió informàtica que els serà facilitada, a través dels centres o escoles municipals.  
e) No estar incurs en alguna de les circumstàncies establides en l'article 13 de la Llei 38/2003, de 17 de novembre, general de subvencions.  
  
f) Les persones beneficiàries d'aquestes ajudes queden exonerades d'acreditar el compliment d'obligacions tributàries i davant la Seguretat Social, de conformitat amb el que s'estableix en la normativa vigent en matèria de subvencions a càrrec dels pressupostos de la Generalitat.  
g) No podrà ser beneficiari d'aquestes ajudes l'alumnat de 0 a 3 anys matriculat en centres i el de 0 a 2 anys matriculat en escoles municipals, la renda familiar de les quals, calculada d'acord amb el que es preveu en l'article 15 de l'ordre de bases i l'apartat seté d'aquesta convocatòria, supere els imports següents:  
- Famílies de dos membres: 72.460,00 -  
- Famílies de tres membres: 75.641,00 -  
- Famílies de quatre membres: 78.822,00 -  
- Famílies de cinc membres: 82.003,00 -  
- Famílies a partir de sis membres: 85.184,00 -  
h) No podrà ser beneficiari d'aquestes ajudes l'alumnat matriculat en centres d'Educació Infantil de primer cicle titularitat de fundacions laborals constituïdes per empreses privades o de titularitat de qualsevol altra institució pública o privada, quan es dediquen a l'atenció exclusiva de fills o filles de personal emprat o ocupen per a aquest fi el 75 % de la seua capacitat.  
i) Així mateix, no podrà ser beneficiari d'aquestes ajudes l'alumnat fill o filla o tutelat o tutelada del personal treballador del centre que reba els ensenyaments gratuïtament (becats), però sí que comptabilitzaran a l'efecte de la ràtio màxima autoritzada de la unitat afectada.  
2. Les escoles municipals beneficiàries de les ajudes destinades a l'escolarització de l'alumnat de 2 a 3 anys hauran de complir els requisits i obligacions establits en l'article 28 de l'ordre de bases.  
Les escoles municipals hauran d'enregistrar en l'aplicació informàtica de la conselleria, d'acord amb el que es disposa en l'article 28.12 de l'esmentada ordre, les dades de l'alumnat que ocupen llocs escolars de 2-3 anys i mantindre aquestes dades actualitzades, amb el registre de les altes i les baixes que pogueren produir-se, a l'efecte d'evitar possibles duplicitats en la matriculació d'aquest alumnat en diferents centres o escoles municipals.  
  
Seté. Determinació de la renda familiar per a l'alumnat de 0 a 3 anys matriculat en centres i de 0 a 2 anys matriculat en escoles municipals  
  
1. S'entendrà per renda familiar anual, a l'efecte de les ajudes regulades en aquesta convocatòria per al curs 2018-2019, la suma de les rendes de l'exercici 2016, dels membres que integren la unitat familiar, segons el que es disposa en l'article 15 de l'ordre de bases.  
2. Es recaptaran les dades econòmiques corresponents a l'exercici 2016, i es computaran per a la determinació de la renda familiar els imports continguts en les caselles 392 i 405 (base imposable general més base imposable de l'estalvi) de cada declaració. Quan l'import que aparega en les caselles 392 i 405 siga negatiu o «0 ?», serà «0 ?» l'import que es consigne a l'efecte del càlcul.  
3. Quan algun o alguns dels membres de la unitat familiar la renda dels quals és computable perceba ingressos subjectes a IRPF però no tinga obligació de presentar declaració, serà la informació facilitada per l'AEAT sobre aquests ingressos o imputacions íntegres la que constituirà la renda d'aquests membres. Sobre aquests ingressos o imputacions íntegres s'aplicarà una minoració de 5.700,00 euros a fi de no provocar situacions de greuge comparatiu amb els declarants d'IRPF.  
4. Així mateix, computaran a l'efecte de renda els ingressos no subjectes a IRPF.  
5. En cas que l'AEAT no haja identificat algun membre de la unitat familiar computable a l'efecte de renda, la sol·licitud apareixerà exclosa en les llistes provisionals per aquest motiu. En aquest cas, en el termini de l'esmena de la sol·licitud i aportació de la documentació, la persona interessada podrà presentar certificat d'ingressos anuals de l'exercici 2016 o informe de serveis socials en el qual es faça constar la situació econòmica desfavorable de la família.  
6. En cas d'haver presentat una declaració de la renda complementària, podrà aparéixer exclosa en les llistes provisionals per aquest motiu. Serà necessari que la persona interessada sol·licite a l'AEAT un certificat resum d'ingressos anuals de 2016, on conste la suma de les quanties declarades, i que el presente en el termini d'esmena de la sol·licitud i aportació de la documentació.  
  
Huité. Criteris de valoració de sol·licituds i imports  
1. Per a l'alumnat de 0 a 3 anys matriculat en centres i de 0 a 2 anys matriculat en escoles municipals, la valoració dels expedients presentats es realitzarà d'acord amb l'article 19 de l'ordre de bases i aquesta convocatòria, i s'utilitzarà com a criteri per a la concessió de l'ajuda que tant els centres i escoles municipals com l'alumnat beneficiari de l'ajuda complisquen amb els requisits establits en aquestes.  
  
L'import de l'ajuda es determinarà en funció de la renda per capita familiar, determinada de conformitat amb el que es preveu en l'article 16 de l'ordre de bases. Seran excloses les sol·licituds de l'alumnat la renda familiar del qual supere el llindar previst en l'apartat 6 d'aquesta convocatòria.  
La resta de sol·licituds es classificaran en funció del tram d'edat de l'alumnat i de la seua renda per capita familiar.  
La Direcció General de Centres i Personal Docent determinarà per al curs escolar 2018-2019, en funció de les disponibilitats pressupostàries i una vegada descomptat l'import de l'ajuda destinada a l'alumnat de 2-3 anys matriculat en escoles municipals, els trams de renda per a cada interval d'edat i l'import de l'ajuda assignat a cada tram, el qual es distribuirà proporcionalment al nombre d'alumnes que complisquen els requisits en cada interval d'edat.  
Els imports màxims i mínims de l'ajuda mensual per tram d'edat per al curs escolar 2018-2019, corresponent als mesos de setembre de 2018 a juny de 2019 (10 mensualitats), seran els següents:  
  
  
Tram d'edat Import total màxim mensual - Import total mínim mensual -  
0 a 1 any 200 70  
1 a 2 anys 120 70  
2 a 3 anys 140 80  
  
  
Quan una escola municipal tinga matriculats menys de 14 alumnes en total, l'alumnat de 0 a 2 anys se'ls incrementarà el doble de l'import de l'ajuda d'escolarització, sempre que en la localitat no existisca un altre centre per a impartir aquest nivell.  
L'alumnat destinatari de la renda valenciana d'inclusió social, segons s'estableix en l'article 19.4 de l'ordre de bases, tindrà l'accés directe com a persona beneficiària i l'import a subvencionar serà l'import total màxim establit per a cada tram d'edat.  
L'alumnat que siga fill o filla de víctima de violència de gènere, la unitat familiar del qual no supere el llindar de renda establit en l'apartat 6.1.f d'aquesta convocatòria, i segons estableix l'article 19.5 de l'ordre de bases, tindrà l'accés directe com a persona beneficiària i l'import a subvencionar serà l'import total màxim establit per a cada tram d'edat.  
Efectuada la baremació de les sol·licituds es posarà en coneixement de les persones interessades, a través dels centres i escoles municipals, el llistat provisional detallat d'admesos i exclosos, amb indicació dels motius d'exclusió, i l'import provisional de l'ajuda concedida.  
  
Cada centre i escola municipal disposarà, a través de l'aplicació informàtica de la conselleria, d'aquest llistat provisional, custodiat per la direcció del centre o escola municipal, en el qual constaran les dades relatives al seu alumnat. El centre o escola municipal posarà en coneixement de les famílies que està disponible aquest llistat provisional, així com que disposen d'un termini de 10 dies hàbils, comptats a partir de la notificació, per a la presentació d'esmenes en el centre o escola municipal on l'alumnat sol·licitant estiga matriculat. Aquest llistat podrà ser consultat, de forma individual, per les persones sol·licitants i, així mateix podran accedir telemàticament a aquesta informació, en l'adreça electrònica habilitada per a tal efecte per la conselleria.  
  
Figurar en aquest llistat provisional no suposarà adquirir la condició de persona beneficiària, i les quantitats assignades seran provisionals. La quantia de l'ajuda atorgada i la condició de persona beneficiaria, es determinarà en la resolució definitiva d'aquesta.  
2. Per al tram de 2 a 3 anys de les escoles municipals, la valoració dels expedients presentats es realitzarà d'acord amb el que disposa l'article 31 de l'ordre de bases i en aquesta convocatòria, i s'utilitzarà com a criteri per a la concessió de l'ajuda que les escoles municipals compleixen amb els requisits establits en l'article 28 de l'ordre de bases i en aquesta convocatòria.  
L'import de l'ajuda per a les aules de 2-3 anys es determinarà en funció de les unitats que estiguen autoritzades i en funcionament, segons l'alumnat de 2-3 anys matriculat a la data de finalització de presentació de les sol·licituds establida en aquesta convocatòria.  
L'import de l'ajuda per a l'alumnat de 2-3 anys matriculat en unitats mixtes es determinarà en funció de l'alumnat que estiga matriculat a la data de finalització de presentació de sol·licituds establida en aquesta convocatòria.  
L'import de l'ajuda s'establirà a partir del certificat de costos establit en l'apartat 4 d'aquesta convocatòria, en el qual es detallarà:  
  
- El cost de les aules de 2-3 anys, que inclourà, d'una banda, el cost del personal dedicat a la docència en l'aula i, per un altre, el cost de funcionament de l'aula, amb els límits màxims que es fixen en la taula 1.  
  
- El cost de la plaça escolar que ocupa un alumne o alumna de 2-3 anys matriculat en una aula mixta, amb el límit màxim que es fixa en la taula 2.  
Tot això de conformitat amb el que es preveu en l'article 30 de l'ordre de bases.  
  
  
Taula 1. Límits màxims per al curs escolar 2018-2019 (setembre de 2018 a juny de 2019 € 10 mensualitats).  
  
Aules de 2-3 anys Límits màxims  
Cost del personal dedicat a la docència en l'aula de 2-3 anys.  
El màxim a finançar es correspon amb el número i característiques del personal mínim per aula dedicat a la docència que es determina en l'article 12 del Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle d'Educació Infantil a la Comunitat Valenciana  
 Import de 4.940,00 - per mes i aula  
Cost de funcionament de l'aula de 2-3 anys Import de 600,00 - per mes i aula  
  
  
  
Taula 2. Límits màxims per al curs escolar 2018-2019 (setembre de 2018 a juny de 2019 € 10 mensualitats)  
  
Alumnat de 2-3 anys en aules mixtes Límit màxim  
Cost de la plaça escolar 2-3 anys en una aula mixta 280,00 -  
  
  
Efectuada la baremació de les sol·licituds es comunicarà a les escoles municipals el detall de les unitats en funcionament de 2-3 anys i de l'alumnat de 2-3 anys matriculat en aules mixtes, juntament amb l'import provisional de l'ajuda concedida, amb indicació, si escau, dels motius de denegació.  
La quantia de l'ajuda atorgada i la condició de persona jurídica beneficiaria es determinarà en la resolució definitiva d'aquesta.  
3. En relació amb els llistats provisionals, els centres i escoles municipals per a les sol·licituds del seu alumnat de 0 a 3 anys matriculat en centres i de 0 a 2 anys matriculat en escoles municipals, tindran un termini de 10 dies hàbils, comptats a partir de la notificació a les persones sol·licitants, per a esmenar els defectes observats i presentar les al·legacions que consideren oportunes. Per al tram de 2-3 anys de les escoles municipals, aquestes disposaran del mateix termini d'esmena a partir de la notificació.  
  
Nové. Resolució del procediment  
1. La resolució es dictarà i publicarà en el Diari Oficial de la Generalitat Valenciana en el termini màxim de sis mesos des que finalitze el termini de presentació de sol·licituds. En el cas que transcorregut aquest termini no s'haja dictat cap resolució, les sol·licituds presentades es consideraran desestimades per silenci administratiu, sense perjudici de l'obligació de l'administració de resoldre, de conformitat amb el que es disposa en la legislació sobre procediment administratiu comú.  
2. Per a l'alumnat de 0 a 3 anys matriculat en centres i de 0 a 2 anys matriculat en escoles municipals, els centres i escoles municipals tindran a la seua disposició, a través de l'aplicació informàtica de la conselleria, la relació de l'alumnat que participa en la convocatòria 2018-2019, matriculat en el seu centre o escola municipal, amb detall dels beneficiaris definitius, així com l'ajuda mensual concedida a cada u, i les sol·licituds denegades amb el motiu de la denegació.  
  
La informació corresponent es publicarà en la pàgina web de la conselleria i tindrà efectes de notificació a les persones interessades, d'acord amb el que estableix la normativa reguladora del procediment administratiu comú de les administracions públiques. Les persones sol·licitants també podran accedir telemàticament a aquesta informació en l'adreça electrònica habilitada a l'efecte per la conselleria.  
  
Així mateix, els centres i escoles municipals comunicaran a les famílies que s'ha publicat la resolució i que està disponible el llistat definitiu de l'alumnat beneficiari del centre o escola municipal.  
  
3. Les escoles municipals, per al tram de 2-3 anys, disposaran, a través de l'aplicació informàtica de la Conselleria, del detall de l'ajuda concedida per aula de 2-3 anys en funcionament i per alumnat de 2-3 anys matriculat en aules mixtes.  
  
Desé. Baixes i canvis de centre o d'escola municipal  
1. Per a l'alumnat de 0 a 3 anys matriculat en centres i de 0 a 2 anys matriculat en escoles municipals, els canvis de centre o escola municipal, així com les baixes que es produïsquen, es tramitaran segons el que es disposa en els articles 11 i 24 de l'ordre de bases.  
En concret, per a realitzar el canvi de centre o escola municipal, el responsable legal de l'alumne o alumna emplenarà el model normalitzat de canvi de centre previst en l'annex II d'aquesta convocatòria.  
  
Els centres o escoles municipals hauran de registrar, tant l'alta com la baixa sol·licitada, en l'aplicació informàtica de la conselleria i adjuntar-hi l'annex.  
El model de canvi de centre o escola municipal (annex II) estarà a la disposició de les persones interessades en la pàgina web de la Conselleria d'Educació, Investigació, Cultura i Esport: http://www.ceice.gva.es/web/centros-docentes/ayudas/subvenciones/educacion-infantil-primer-ciclo  
En el cas que l'alumnat per al qual se sol·licita l'ajuda siga matriculat en un altre centre o escola municipal, amb posterioritat a la presentació de la sol·licitud i abans de la data d'inici del curs escolar 2018-2019, el canvi tindrà efectes des de l'inici d'aquest curs.  
En el cas que l'alumnat beneficiari de l'ajuda siga matriculat en un altre centre o escola municipal amb posterioritat a la resolució definitiva de la convocatòria, el sol·licitant haurà d'informar el centre o l'escola municipal de la baixa abans de finalitzar el mes en curs i haurà així mateix d'acreditar aquest canvi mitjançant la presentació de l'annex II en el centre o escola municipal corresponent.  
A l'efecte del pagament al centre o escola municipal, els canvis de matrícula es consideraran efectuats a partir del mes següent d'aquell en què es produïsquen, a excepció del mes de setembre, que regirà la data d'inici del curs escolar.  
2. En el cas que la tramitació de la baixa de l'alumnat siga definitiva, el responsable legal de l'alumnat haurà de comunicar-la mitjançant la sol·licitud de baixa corresponent (annex III), i entregar-la en el centre o escola municipal on estiga matriculat l'alumne o alumna. El centre o escola municipal haurà de registrar la baixa definitiva en l'aplicació informàtica de la conselleria i adjuntar aquest annex. Aquesta baixa es realitzarà abans de la finalització del mes en què es produïsca.  
  
Onzé. Certificat d'assistència de l'alumnat beneficiari de 0 a 3 anys matriculat en centres i de 0 a 2 anys matriculat en escoles municipals per part dels centres i escoles municipals  
Els centres i escoles municipals, de conformitat amb el que es preveu en l'article 11 de l'ordre de bases, hauran de certificar, mensualment, mitjançant l'aplicació informàtica de la Conselleria, l'assistència de l'alumnat beneficiari. Aquest certificat es farà, amb caràcter general, durant els cinc primers dies naturals del mes següent al de l'assistència, i inclourà una declaració responsable en la qual conste que aquest alumnat ha assistit.  
  
Dotzé. Justificació de les persones beneficiàries  
1. Els responsables legals de l'alumnat beneficiari de 0 a 3 anys matriculat en centres i de 0 a 2 anys matriculats en escoles municipals justificaran, mensualment, l'assistència al centre o escola municipal d'aquest alumnat, segons s'estableix en l'apartat 6.1.d d'aquesta convocatòria.  
2. Les escoles municipals, per al tram de 2 a 3 anys, justificaran l'ajuda concedida a través d'un certificat de justificació, d'acord amb el que s'estableix en l'article 32 de l'ordre de bases, el qual serà signat per la persona titular de l'escola municipal o, si escau, de l'empresa concessionària, segons el model que s'adjunta en l'annex V d'aquesta convocatòria. Aquest certificat, que es presentarà en els mesos de gener i juny, detallarà, per a cada mes del període corresponent, el nombre d'unitats de 2-3 anys autoritzades i en funcionament i el número dels llocs escolars en aules mixtes amb alumnat matriculat de 2-3 anys.  
  
  
Tretzé. Règim de pagament i regularitzacions  
1. Per a l'alumnat de 0 a 3 anys matriculat en centres i de 0 a 2 anys matriculat en escoles municipals, la subvenció s'abonarà als centres i a les escoles municipals conforme al que es preveu en l'article 25 de l'ordre de bases.  
Atés que aquesta subvenció està exceptuada del règim de pagament anticipat, es procedirà a abonar amb caràcter anticipat l'import concedit corresponent als mesos de setembre a desembre de 2018, segons l'ajuda concedida en la resolució.  
En el mes de gener de 2019, es realitzaran, si escau, les regularitzacions del pagament corresponent als mesos anteriors. Aquestes es calcularan a partir dels certificats d'assistència realitzats pels centres i escoles municipals.  
Una vegada realitzat aquest procés, es realitzarà el pagament anticipat dels mesos de gener a abril de 2019, amb les possibles regularitzacions anteriors incloses.  
Finalment, en el mes de juny, es procedirà a comprovar els certificats realitzats pels centres i escoles municipals, així com el justificant mensual d'assistència realitzada pels responsables legals de l'alumnat, de tot el curs. Els certificats d'assistència dels centres o escoles municipals han de coincidir amb la justificació d'assistència mensual realitzada pels responsables legals d'aquest alumnat, segons s'estableix en l'article 21 de l'ordre de bases. En cas de discrepància entre ambdues justificacions es procedirà, per part de la Subdirecció General de Centres Docents, a realitzar les regularitzacions corresponents.  
  
Una vegada realitzades aquestes regularitzacions, es procedirà al pagament dels mesos de maig i juny, i s'inclouran les regularitzacions esmentades.  
2. Per al tram de 2 a 3 anys de les escoles municipals, la subvenció s'abonarà d'acord amb el que es preveu en l'article 32 de l'ordre de bases. Atés que aquesta subvenció està exceptuada del règim de pagament anticipat, es procedirà a abonar amb caràcter anticipat l'import concedit corresponent als mesos de setembre a desembre de 2018, segons l'ajuda concedida en la resolució.  
En el mes de gener de 2019 es comprovarà que les dades del justificant de l'escola municipal coincideixen amb les dades aprovades en la resolució de concessió. En el cas de discrepància, es procedirà a realitzar la corresponent regularització.  
En el mes de gener de 2019 es procedirà a realitzar el pagament anticipat dels mesos de gener a abril, el qual inclourà les possibles regularitzacions. Finalment, en el mes de juny, es procedirà, d'igual manera, per a calcular, si escau, les regularitzacions que quedaren pendents dels mesos anteriors. Una vegada realitzades aquestes regularitzacions, es procedirà al pagament dels mesos de maig i juny, i s'inclouran les regularitzacions esmentades.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, les persones interessades podran interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant del conseller d'Educació, Investigació, Cultura i Esport, en el termini d'un mes a comptar des de l'endemà de la seua publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació o a partir de l'endemà del dia que es notifique la resolució expressa del recurs de reposició o en què aquest s'haja d'entendre presumptament desestimat.  
  
València, 6 de juny de 2018. El conseller d'Educació, Investigació, Cultura i Esport: Vicent Marzà Ibáñez.